cyanic-selkie/wikianc huggingface dataset:
GI-dieetti
GI-dieetti suosii matalan glykeemisen indeksin ruokavaliota. Päivän glykeemisen kuorman tulisi olla korkeintaan 500. Dieetissä painonpudotus perustuu veren insuliinitason mataluuteen. Insuliinitaso pidetään alhaisena syömällä matalan tai kohtalaisen glykeemisen indeksin omaavia ruoka-aineita. Korkean glykeemisen indeksin ruoka-aineet pyritään karsimaan ruokavaliosta. Proteiinit tasapainottavat verensokeria, ja niiden nauttiminen yhdessä hiilihydraattien kanssa hidastaa hiilihydraattien imeytymistä elimistössä. Rasvojen suositeltuun määrään päivässä vaikuttaa dieetin päämäärä. Jos päämääränä on pudottaa painoa tulisi rasvaa nauttia vähintään 20 grammaa päivässä, suosien tyydyttymättömiä rasvoja. Päämäärän ollessa nykyisen painon ylläpito voi rasvan saanti olla jopa 60 grammaa päivässä. Hiilihydraattien tarve on noin 200–400 grammaa päivässä.
Sampo Kaulanen
Keväällä 2023 Kaulanen myi Keskolle Jounin Kaupan liiketoiminnan, rakennukset ja maa-alueet.
Kissojen kielen kompasanakirja
Kissojen kielen kompasanakirja on T. S. Eliotin vuonna 1939 kirjoittama kirja, joka sisältää kissa-aiheisia runoja.
Sen suomensi Jaakko Yli-Juonikas vuonna 2018.
Tähän kirjaan perustuu musikaali Cats.
Watford Junctionin rautatieasema
Watford Junctionin rautatieasema on rautatieasema Watfordin kaupungissa Hertfordshiressä, Englannissa. Se sijaitsee National Railin West Coast Main Linen, Abbey Linen ja West London Routen varrella, ja lisäksi se on London Overgroundin Watford DC Linen pääteasema.
Watfordin ensimmäinen rautatieasema oli nimeltään yksinkertaisesti Watford. Se avattiin 20. heinäkuuta 1837 ja suljettiin 5. toukokuuta 1858, kun 565 metriä etelään avattiin nykyinen Watford Junctionin asema. Sitä käytti noin 8,3 miljoonaa matkustajaa kaudella 2017–2018.
Christian Bernhard Linike
Christian Bernhard Linike oli saksalainen säveltäjä, joka eli vuosina 1673-1751. Johann Sebastian Bachin kuusi sellosarjaa olivat yhdenmuotoisia, yhdeksi kokonaisuudeksi sävellettyjä teoksia cötheniläisille säveltäjille, kuten Linikelle ja Christian Ferdinand Abelille.
Jumalanpilkkapäivä
Jumalanpilkkapäivä on 30. syyskuuta pidettävä kansainvälinen vuosipäivä. Kampanjan perustajien mukaan päivän tarkoitus on ”muistuttaa maailmaa siitä, että uskonnon ei tule enää koskaan olla avoimen ja rehellisen keskustelun ulkopuolella”. Päivä on eri puolilla maailmaa tapahtuneisiin mellakoihin johtaneiden Muhammad-pilapiirrosten julkaisun vuosipäivä.
Marianna Madia
Marianna Madia (oik. Maria Anna Madia, s. 5. syyskuuta 1980 Rooma, Italia) on italialainen poliitikko. Hän on toiminut julkishallinto- ja yksinkertaistamisministerinä Matteo Renzin ensimmäisessä hallituksessa helmikuusta 2014 lähtien.
Disco:wax
Disco:wax on tanskalainen tanssimusiikin jakeluun keskittyvä levymerkki. Yhtiön perustivat Keld Lybecker ja Morten Vilhelm vuonna 1999. Yhtiö julkaisi myös suosittua eri tyylilajien tanssimusiikkiin keskittyvää kokoelmaa nimeltä Bass Power. Yhtiö kuuluu vuodesta 2010 Sony Music Entertainment Denmarkiin.
Yhtiön tavoitteena on julkaista omien artistien lisäksi tanssimusiikin muuta kokoelmaa maailmalta pohjolassa asuville. Levymerkki edustaa elektronista tanssimusiikkia kuten Hard Dance, Hard Trance, Dance ja Electro-house. Yhtiön päämaja sijaitsee Tanskassa ja sen pääkaupungissa Kööpenhaminassa.
Suurin osa disco:waxin julkaisuista ovat digitaalisia.
Brighton Hove & Sussex Sixth Form College
Brighton Hove & Sussex Sixth Form College (BHASVIC) on Brighton ja Hoven kaupungissa sijaitseva lukio 16-18-vuotiaille. Oppilaitos perustettiin vuonna 1975.
Brighton Hove & Sussex Sixth Form College koostuu kolmesta rakennuksesta, joista vanhin on päärakennus, missä on halli ja suuri kirjasto, Open Learning Centre (OLC). College House on erillinen rakennus, missä on luokkahuoneita, kielikeskus ja medianmuokkauskalusto. Uusin rakennus, Sports Centre, koostuu kahdesta luokkahuoneesta, liikuntahallista ja kahvilasta. Oppilaitokseen kuuluu myös joitakin pienempiä rakennuksia, kuten kanttiini ja ruokala, tilapäisiä luokkahuoneita sekä uusi Student Services Centre, mikä koostuu terveydenhuollon toimistosta ja oppilashuoltotiloista.
Vuonna 1914 rakennus määrättiin luovutettavaksi sotilassairaalaksi vähän oppikoulun avaamisen jälkeen. Ammattikorkeakoulussa on vielä nykyäänkin merkkejä sairaalasta.
Opiskelu
Suurin osa koulun noin 1660 opiskelijasta suorittaa A-tason tutkintoa. Muut oppilaat ovat jakautuneet yksivuotisiin tutkintoihin, pääasiassa Vocational Intermediate level ja GCSE -ohjelmiin. Noin 60% opiskelijoista on Brighton & Hovesta ja yli 40 opiskelijaa Ison-Britannian ulkopuolelta. Vuonna 2008 noin 70% A-tason tutkinnon suorittaneista opiskelijoista jatkoi loppututkintoon yliopistossa tai aloitti erikoislinjan tutkinnon.
Brighton Hove & Sussex Sixth Form College sai johtotähti-aseman heinäkuussa 2008. Johtotähti on julkinen tunnustus jatkokoulutuspaikoille erinomaisuudesta ja innovaatiosta.
Jyri Seppälä
Jyri Seppälä on suomalainen insinööri (TkT), joka toimii Suomen ympäristökeskuksen kulutuksen ja tuotannon keskuksen johtajana, tutkijana ja professorina. Hän on tutkinut tuotteiden ja palveluiden elinkaaria ja tässä yhteydessä perehtynyt erilaisiin tuotanto- ja kulutussektorien ilmasto- ja kestävyystarkasteluhin. Hän on muun muassa vastuullinen johtaja Kohti hiilineutraali kuntaa (Hinku) -hankkeessa. Hän on Suomen ilmastopaneelin pitkäaikainen jäsen (2011–2013, 2014–2015, 2016–2019 ja 2020–2023), jossa roolissa hän paneutuu erityisesti kestävän kulutuksen ja kuntien ilmastotyön teemoihin.
Seppälä on valmistunt Teknillisestä korkeakoulusta (TKK) diplomi-insinööriksi ja tekniikan tohtoriksi. Hän on väitellyt TKK:n Systeemianalyysin laboratoriosta englanninkielisellä artikkeliväitöskirjalla (2003) Life cycle impact assessment based on decision analysis.
Työurallaan hän on ollut muun muassa ympäristökonsultoinnin alalla (Paavo Ristola Ltd) ja keskittynyt ympäristön mallintamiseen (vesi, maaperä ja ilma) teollisuuden ympäristösuojelutarpeita ajatellen. Seppälä on työskennellyt Suomen ympäristökeskuksessa vuodesta 1989 lähtien. Vuodesta 2005 lähtien hän on ollut professori ja vuodesta 2006 Suomen ympäristökeskuksen Kulutuksen ja tuotannon ohjelman tutkimusjohtaja.
Busheyn rautatieasema
Busheyn rautatieasema on rautatieasema Busheyn kaupungissa Hertfordshiressä, Englannissa. Se sijaitsee National Railin West Coast Main Linen sekä London Overgroundin Watford DC Linen varrella. Asema on Lontoon Oyster-matkakortin vyöhykkeellä 8.
Busheyn asema avattiin 1. joulukuuta 1841. Se sai 1. joulukuuta 1912 uudeksi nimekseen Bushey and Oxhey, mutta vanhaan nimeen palattiin 6. toukokuuta 1974. Asemaa käytti noin 1,49 miljoonaa matkustajaa kaudella 2017–2018.
Ilajankosken harkkohytti
Ruukin paikalla sijaitsi alkuaan luutnantti Elias Dahlströmin ja hänen poikansa kersantti Elias Dahlströmin rakennuttama harkkohytti joka käytti lähiseudun järvistä kerättyä järvimalmia. Vuonna 1837 Ilajan ruukin osti Nils Ludvig Arppe joka teki siellä uudistuksia 1840-luvulla. Arppe lopetti ruukin toiminnan 1847 koska järvimalmin ja puuhiilen saannissa oli sinne hankalaa.
Ruukista on säilynyt voimakanavan jäänteitä sekä myllyn raunio kosken länsirannalla. Lisäksi kosken molemmilta rannoilta löytyy vanhoja kuona- ja slagikasoja. Ruukin paikka on noin 300 metrin päässä valtakunnanrajasta.
Lähteet
62.78608°N, 31.45581°W
Andrew Lesnie
Andrew Lesnie (1. tammikuuta 1956 Sydney, Uusi Etelä-Wales, Australia – 27. huhtikuuta 2015 ) oli australialainen elokuvaaja. Hän sai parhaan kuvauksen Oscar-palkinnon elokuvasta Taru sormusten herrasta: Sormuksen ritarit (2001). Hän kuvasi myös trilogian muut osat ja Hobitti-elokuvatrilogian.
Ernst von Wendt
Ernst Constantin Willehad von Wendt (2. marraskuuta 1877 Helsinki – 29. syyskuuta 1939 Helsinki) oli suomalainen toimittaja, valtiopäivämies ja ruotsin kielellä kirjoittanut kirjailija.
Watford High Streetin rautatieasema
Watford High Streetin rautatieasema on London Overgroundin asema Watfordin kaupungissa Hertfordshiressä, Englannissa. Se sijaitsee Watford DC Linen varrella, Watford Junctionin ja Busheyn asemien välissä. Asema on Lontoon Oyster-matkakortin vyöhykkeellä 8.
Ernst von Wendt
Henkilöhistoria
Von Wendtin vanhemmat olivat eversti Fredrik Willehad von Wendt ja vapaaherratar Fanny Elisabeth von Born, jonka isä oli senaattori Johan August von Born. Hänen veljiään olivat professori Georg von Wendt ja asianajaja Carl von Wendt. Ernst von Wendt pääsi ylioppilaaksi 1896 (Nya svenska läroverket i Helsingfors) ja opiskeli sitten Helsingin yliopistossa. Von Wendt työskenteli toimittajana Euterpe-, Åbo Tidning-, Åbo Underrättelser-, Veckans Krönika- ja Hufvudstadsbladet-lehdissä.
Watford High Streetin rautatieasema
Watford High Streetin asema avattiin 1. lokakuuta 1862. Sitä käytti noin 1,36 miljoonaa matkustajaa kaudella 2017–2018.
Mies Reenkola
Mies Arno Heikki Reenkola, sukunimi vuoteen 1939 Renvall (29. helmikuuta 1908 Helsinki – 11. lokakuuta 1988 Rauma) oli suomalainen gynekologi, joka tuli tunnetuksi 1970-luvulla julkaisemistaan muistelmista.
Ernst von Wendt
Henkilöhistoria
Von Wendt osallistui aatelissäädyssä valtiopäiville 1904–1905 ja 1905–1906. Ensimmäisellä kerralla hän edusti valtakirjalla Stierncrantz-sukua ja toisella kerralla von Haartman -sukua. Viimeisillä säätyvaltiopäivillä von Wendt oli eduskuntauudistuksen jyrkimpiä vastustajia ja ainoa, joka tuomitsi puheenvuorossaan koko yleisen äänioikeuden periaatteen.
Mies Reenkola
Henkilöhistoria ja ammattiura
Reenkolan vanhemmat olivat senaattori Heikki Renvall ja tämän ensimmäinen puoliso oopperalaulajatar Aino Ackté. Glory Leppänen oli hänen vanhempi sisarensa. Reenkola pääsi ylioppilaaksi 1927 ja valmistui lääketieteen kandidaatiksi 1930, lisensiaatiksi 1936 sekä lääketieteen ja kirurugian tohtoriksi 1941.
Ernst von Wendt
Henkilöhistoria
Ernst von Wendt oli naimisissa kolme kertaa, 1906–1921 Karin Fabritiuksen kanssa, 1921–1926 Kerstin Maria Jacobssonin kanssa ja vuodesta 1930 Anna Elisabet Orestin kanssa.
Mies Reenkola
Henkilöhistoria ja ammattiura
Reenkola toimi Helsingin yleisen sairaalan naistenklinikan apulaislääkärinä 1936–1942, sotavuosina kenttäsairaalan lääkärinä (mm. jatkosodassa 3. KS:ssa ja sittemmin 14. KS:ssa) ja sitten yksityislääkärinä Helsingissä 1944–1948 ja Turussa 1948–1954. Hän oli Turun yliopiston naistenklinikan apulaisylilääkäri 1948–1953 ja dosentti 1948–1963. Viimeksi Reenkola toimi Rauman seudun aluesairaalan synnytys-ja naistentautien osaston ylilääkärinä 1955–1973 ja johtavana ylilääkärinä 1964–1973. Reenkola oli myös Rauman kaupunginvaltuuston jäsen 1961–1968 kokoomuksen edustajana.
Ernst von Wendt
Henkilöhistoria
Von Wendtin tyttärenpoika on toimittaja ja poliitikko Nils Torvalds.
Mies Reenkola
Henkilöhistoria ja ammattiura
Vuonna 1941 Reenkola oli jonkin aikaa saksalaisen gynekologi Carl Claubergin johtamalla klinikalla Puolassa ja tutki siellä sterilointimenetelmää, jossa sulaa parafiinia ruiskutetaan naisen munajohtimiin. Oman kertomansa mukaan Reenkola teki kokeita vain eläimillä. Claubergin tarkoituksena oli kehittää massasterilointitekniikka, jolla vallattujen alueiden väestö voitaisiin tehdä hedelmättömäksi ja hän käytti tutkimuksissa koekaniineina puolalaisia naisvankeja. Reenkola joutui palaamaan Suomeen kesken tutkimusten jatkosodan alettua eikä päässyt enää takaisin jatkamaan tutkimuksiaan.
Reenkola oli naimisissa kolme kertaa. Vuosien 1930–1938 liitosta Hilkka Mirjam Lindholmin (k. 1938) kanssa syntyi kaksi lasta. Vuosien 1939–1950 liitto Sylvi Maria Korhosen kanssa päättyi avioeroon, liitosta syntyi viisi lasta. Vuodesta 1951 Reenkolan puoliso oli Lisbeth Halonen, liitosta syntyi kuusi lasta.
Jan Jindra
pienoiskuva| Jan Jindra (6. maaliskuuta 1932 Třeboň – 20. syyskuuta 2021 ) oli tšekkoslovakialainen soutaja ja olympiavoittaja.
Jindra voitti perämiehellisessä nelosessa olympiakultaa Helsingissä 1952 ja kahdeksikossa olympiapronssia Roomassa 1960. Hän osallistui myös Melbournen kesäolympialaisiin 1956 ja eteni kahdeksikossa välieriin.
Ngô Quyên
thumb|Ngô Quyên Ngô Quyên (noin 897–944) oli vietnamilainen kenraali. Hän voitti kiinalaiset vuonna 938 Bạch Đằngin taistelussa, ja siihen päättyi kiinalaisten lähes tuhat vuotta jatkunut valta Vietnamissa. Hän perusti Vietnamin ensimmäisen keisarikunnan, antoi sille nimen Đại Việt ja siirsi pääkaupungin Co Loaan. Hänen jälkeensä maata hallitsivat keskenään kilpailevat lääninherrat.
Tuonen poika
Tuonen poika tai Tuoninpoika on Tuonin ja Tuonettaren lapsi. Hän on Kalevalassa mainittu verinen ja koukkusorminen hahmo, joka puolustaa Tuonelaa asiattomilta tunkeilijoilta.
Tuonen poika laskee rautaverkkoja Tuonelan virtaan, ja iskee joesta nostamansa Lemminkäisen miekalla palasiksi:
Kung Fu taistelee
Kung Fu taistelee on Vexi Salmen sanoittama suomenkielinen versio Carl Douglasin vuoden 1974 hittikappaleesta ”Kung Fu Fighting”. Suomenkielisen version tunnetuin esittäjä on Frederik, jonka versio julkaistiin vuonna 1975 singlenä ja hänen albumillaan Se jokin minulla on. Singlen B-puolella oli ”East Virginia” Lisäksi se on julkaistu usealla kokoelma-albumilla. Sekä alkuperäinen että suomenkielinen versio olivat molemmat menestyksekkäitä.
Iso tammi
pienoiskuva|Suuren tammen kaato, [[Joseph Alanen, 1919–1920]] Iso tammi on kalevalaisessa runoudessa esiintyvä jättimäinen, taivaan peittävä puu, maailmanpuu.
Kalevalassa iso tammi kasvaa maailmaan jo alkuaikana, kun maailmaa vielä muokataan ja luodaan. Tammi peittää kuun ja auringon, ja maailmaan tulee pimeä. Puulle etsitään kaatajaa, ja joku epäonnistuu yrittäessään. Lopulta merestä tulee pieni vaskeen pukeutunut mies, joka kasvaa jättiläiseksi ja iskee kolmella iskulla puun poikki. Taivaanvalot vapautuvat vihdoin, ja maailma on valmis. Puun taikavoimat vapautuvat ihmisten iloksi. Latvan taittaja saa iäisen taian, oksan taittaja iäksi onnen ja lehvän leikkaaja saa ikuisen lemmen.
Luettelo YK:n pakkausnumeroista 1601–1700
Alla on esitetty YK:n asettamat kemikaalien sekä teollisten valmisteiden pakkaus- ja kuljetusmerkinnät aineille, joiden YK-numerot ovat 1601–1700.
Avoin järjestelmä
Avoin järjestelmä on järjestelmä, johon sen ympäristö vaikuttaa (syöttö) ja joka myös itse vaikuttaa ympäristöönsä (tuotto). Avoin järjestelmä voi vastaanottaa ja tuottaa muun muassa ainetta, energiaa ja tietoa. Avoimen järjestelmän entropia voi pienetä ympäristön kustannuksella. Kaikki tai lähes kaikki luonnon järjestelmät ovat avoimia. Avoimen järjestelmän vastakohta on suljettu järjestelmä. Ainoa tunnettu suljettu järjestelmä on koko maailmankaikkeus tai eräässä monimaailmateoriassa maailmankaikkeuksien ääretön jatkumo. Monesti, joskaan ei aina, avoin järjestelmä pyrkii säilyttämään tasapainonsa. Tämä tapahtuu usein takaisinkytkennän, englanniksi feedbackin avulla.
Iso tammi
Tammen lastut ajelehtivat merellä ja päätyvät vihdoin rantaan. Hiiden piika pikkarainen, Lapin koira rautahammas tai joku muu paha olento tekee niistä noidannuolia. Tämä yksityiskohta ei ehkä ole satunnainen, se saattaa sisältää myyttisen käsityksen aseiden alkuperästä – ne syntyvät samaan aikaan ja liittyvät samoihin kulttuurin edistysaskeliin kuin monet hyvää tuottavat asiat. Noidannuolia hoidettaessa niiden synty luetaan joskus loitsuissa ison tammen kaatoon.
Kōnosu
Kōnosu on Japanin kaupunki Honshūn saarella Kantōn alueella Saitaman prefektuurissa. Se sijaitsee sisämaassa prefektuurin keskiosassa Ara- ja Motoarajokien varrella. Kaupungin keskusta on rakentunut niiden väliin Ōmiyan ylängölle. Kōnosussa on 118 124 asukasta (syyskuussa 2020) ja sen pinta-ala on 67,44 neliökilometriä.
Iso tammi
Suomalaisessa mytologiassa
Tarusto kutsuu isoa tammea myös nimillä tasmatammi ja rutimoraita. Tasma on harvinainen, ilmeisesti syrjäänien kautta turkkilaisilta jo muinoin lainautunut sana, joka tarkoittaa nuoraa ja yhdyssidettä, jollainen on esimerkiksi valjaissa. Tasmatammi on ilmeisesti tarkoittanut puuta, joka yhdistää maan ja taivaan nuoran tavoin. Rutimo taas viittaa rautaan, eli puu on raudanluja.
Kōnosu
Kōnosu kehittyi Edo-kaudella 1600–1800-luvuilla markkinapaikkana ja yhtenä vilkkaan Nakasendō-tiereitin postiasemista (shukuba). Perinteinen elinkeino on jo 1700-luvun vaihteesta lähtien ollut nukkejen valmistus, ja edelleenkin kaupunki tunnetaan hinamatsuri-nukkejen (hinaningyō) tuotannosta. Sittemmin kaupunkiin on sijoittunut myös paperi-, paino- ja koneteollisuutta sekä autonosien valmistusta. Kaupunkia ympäröivillä maaseutualueilla viljellään riisin lisäksi vihanneksia ja koristekukkia. Kaupunkioikeudet osana Japanin nykyistä kunnallishallintoa Kōnosu sai vuonna 1954, kun Kōnosun maaseutukaupunkiin liitettiin useita kyläkuntia. Sen jälkeen Kōnosu on kasvanut voimakkaasti yhtenä Suur-Tokion metropolialueen lukuisista esikaupungeista. Kaupunki laajeni huomattavasti vuonna 2005, kun siihen yhdistettiin Fukiagen ja Kawasaton maaseutukaupungit.
Iso tammi
Suomalaisessa mytologiassa
Timo Heikkilä tulkitsee jotkut Ukon kirves -taikaesineiden piirteet maailmanpuuhun viittaaviksi. Eräiden taivaanvalojen syntyä selittävien tarinoiden mukaan taivaanvalot ripustetaan puun oksille.
Kōnosu
Kōnosun rakennettuun kulttuuriperintöön kuuluu esimerkiksi Shōgan-jin buddhalainen temppeli, jossa on samurai Ina Tadatsugun hauta. Kaupunkia palvelee JR Higashi-Nihonin Takasaki-linja.
Iso tammi
Pyhä ja symbolinen puu
Isoksi kasvava, pitkäikäinen ja kovapuinen tammi on ollut pyhä itämerensuomalaisille ja monille Keski-Euroopan kansoille, kuten germaaneille ja kelteille. Tammen lehvien on uskottu tuottavan onnea. Tammi on myöhempänä tunnuksena merkinnyt kestävyyttä ja voimaa. Se on kansallispuun asemassa muun muassa Saksassa, Englannissa, Ranskassa, Yhdysvalloissa ja Virossa. Tammen lehvät ovat myös eräänlainen suomalaisten viime sotien veteraanien tunnus. Muinaisten lämpimämpien kausien aikana jalot lehtipuut ovat viihtyneet nykyistä huomattavasti pohjoisempana Suomessakin.
Kung Fu taistelee
Kappaleen levyttivät samana vuonna myös Tapani Kansa, Markku Suominen ja Rexi eli Raimo Kero. Eläkeläiset julkaisivat vuonna 1999 kappaleesta oman version, nimellä "Peljätty humppa".
Aarno Niinimäki
Aarno Olavi Niinimäki (12. helmikuuta 1931 – 13. lokakuuta 2007) oli suomalainen jalkapalloilija.
Put Yourself in My Place
"Put Yourself in My Place" on kappale Kylie Minoguen albumilta Kylie Minogue (1994). Se on albumin toinen single ja julkaistiin 14. marraskuuta 1994. Kappaleen kirjoittivat ja tuottivat Jimmy Harry.
Aarno Niinimäki
Hyökkääjänä pelannut Niinimäki edusti urallaan Tampereen Kisatovereissa 1949–1953, Tampereen Ilves-Kissoissa 1954–1956 ja 1961–1965 sekä Tampereen Pallo-Veikoissa 1957–1960. Kaikkiaan Niinimäki pelasi kolme kauden aikana 61 pääsarjatason ottelua, joissa hän teki 15 maalia. Lisäksi hän viimeisteli 1. divisioonassa 81 maalia 12 kaudessa.
Paasilinna (kirjankustantamo)
Paasilinna julkaisi noin 30 kirjaa vuodessa. Kustantamon kirjailijoita olivat muun muassa Lasse Lehtinen, jonka Arto Paasilinnan ideaan perustunut Nätti-Jussi ilmestyi vuonna 2012. Kansainvälinen keittokirja-arvioija Gourmand Cookbooks valitsi Kari Aihisen ja Sami Revon teoksen Savoy - matkalla huipulle Suomen parhaaksi keittokirjaksi. Hannu Mäkelä siirtyi lastenkirjailijana Paasilinnalle keväällä 2013, kuten runoilija-kirjailija Tuija Välipakka. Myös Hannu Rautkallio, Markus Hotakainen, Anna Perho, Jouni K. Kemppainen, Rakel Liekki, Arto Luukkanen, Sanna Kiiski, Antti Tuuri, Saku Tuominen ja Agatha Christien tyttärenpoika Mathew Prichard olivat Paasilinnan kirjailijoita.
Aarno Niinimäki
Niinimäki pelasi maajoukkueessa vuosina 1954–1959 kaksi A- ja kolme B-maaottelua.
Paasilinna (kirjankustantamo)
Paasilinna haettiin konkurssiin elokuussa 2018 mutta konkurssi raukeaa varojen puutteessa. Velkojat jäänevät pääasiassa ilman saataviaan.
Aarno Niinimäki
Niinimäki on saanut Suomen Palloliiton Tampereen piirin hopeisen ansiomerkin ja Suomen Palloliiton muistomerkin. 1960–luvulla oli SM-sarjajoukkueissa neljä Niinimäen veljestä: Aarno, Mauno, Rainer ja Viljo. Niinimäki työskenteli työnjärjestelijänä.
Blue Ruin
Blue Ruin on vuonna 2013 ensi-iltansa saanut jännityselokuva, jonka on ohjannut, käsikirjoittanut ja kuvannut Jeremy Saulnier. Sen pääosia esittää Macon Blair, Devin Ratray ja Eve Plumb. Blue Ruin sai maailmanensi-iltansa Cannesin elokuvajuhlilla 17. toukokuuta 2013, missä se voitti Fipresci-palkinnon.
Qimonda
Qimonda AG oli Infineonin DRAM-muistipiirejä valmistava osasto, joka irrotettiin omaksi yhtiökseen vuonna 2004.
Vuonna 2009 yhtiö ilmoitti hakeutumisesta konkurssiin, jolloin Infineon omisti vielä 77,5% yhtiön osakkeista. Yhtiöllä oli työntekijää maailmanlaajuisesti vuonna 2009.
Vuonna 2011 Infineon osti Qimondan tuotantolaitokset. Vuonna 2014 Infineon sopi maksavansa 260 miljoonaa euroa Qimondalle ja ostavansa sen kaikki patentit. pienoiskuva|Qimondan valmistama muistipiiri.
Lumilautailu talviolympialaisissa 2018 – miesten big air
Lumilautailun miesten big air -kilpailu talviolympialaisissa 2018 järjestettiin 21.–24. helmikuuta 2018 Pyeongchangissa, Etelä-Koreassa.
Loppukilpailu
Loppukilpailu järjestettiin 24. helmikuuta 2018.
Manipurin kieli
Manipuri (manipuriksi মেইতেই লোন্ meitei lon) on koillis-Intiassa Manipurin osavaltiossa puhuttu tiibetiläis-burmalainen kieli. Kielellä on vuoden 2001 väestönlaskennan mukaan 1,5 miljoonaa puhujaa ja sitä puhutaan Manipurin lisäksi Assamin, Länsi-Bengalin, Nagalandin, Tripuran, ja Uttar Pradeshin osavaltioissa sekä Bangladeshissa. Kielestä käytetään kansainvälisesti myös nimiä ”meitei” ja ”meithei”. Manipurista tehtiin Manipurin osavaltion virallinen kieli vuonna 1992 Intian perustuslain 71. lisäyksessä.
Bangladeshissa ja Intiassa puhutut manipurin murteet eroavat toisistaan huomattavasti, joten bangladeshilaisilla ja intialaisilla puhujilla on jonkin verran vaikeuksia ymmärtää toisiaan. Yhteensä päämurteita katsotaan olevan kolme.
Manipurilla on oma kirjaimistonsa meitei, joka oli käytössä 1000-luvulta 1700-luvulle asti. Sittemmin manipuria on kirjoitettu bengalin ja assamin tavoin bengalilaisella kirjaimistolla. 1900-luvun puolivälistä alkaen manipurin puhujat ovat kuitenkin alkaneet osoittaa uutta mielenkiintoa vanhaa kirjaimistoa kohtaan, ja 1980-luvulta lähtien meitei-kirjaimistoa on opetettu Manipurin osavaltion kouluissa bengalilaisten kirjainten rinnalla.
Vokaalit
Lähde:
Konsonantit
Lähde:
Astoria (Oregon)
Astoria on kaupunki Yhdysvaltojen länsirannikolla, Oregonin osavaltion luoteiskulmassa. Se on Clatsopin piirikunnan hallintokeskus. Kaupunki sijaitsee lähellä Columbia-joen suuta.
Astoria on saanut nimensä American Fur Companyn omistajan John Jacob Astorin mukaan. Kaupunki alkoi syntyä hänen yhtiönsä turkiskaupan ympärille 1811. Kalateollisuuden kulta-aikoina 1800- ja 1900-lukujen vaihteessa kaupunkiin asettui paljon siirtolaisia Suomesta. Monet heistä olivat radikaaleja vasemmistolaisia ja Amerikan Suomalaisen Sosialistijärjestön jäseniä.
Columbia-joen etelärannalla sijaitsevan Astorian lähellä sijaitsee syväsatama Port of Astoria. Kaupungista johtaa Astoria–Megler-silta joen yli naapuriosavaltio Washingtoniin. Vuoden 2010 väestönlaskennassa Astorian asukasluku oli 9 477. Suomalaisperäisiä Astorian asukkaista on nykyisin noin 6 prosenttia. Noin neljänneksellä kaupungin asukkaista on joitakin suomalaisjuuria.
Astorian tärkeimpiä nähtävyyksiä ovat Fort Clatsopin linnakkeen jäljitelmä sekä Astoria Column -näkötorni, jonka Astorin perhe rakennutti Coxcomb-kukkulalle 1926.
Sateinen Astoria on yksi kolmesta korkeimman ilmankosteuden paikkakunnasta manner-Yhdysvalloissa. Sadepäiviä on keskimäärin 191 vuodessa.
Astoria on läpi Amerikan mantereen kulkevan historiallisen Route 30 -valtatien läntinen päätepiste. Itäinen päätepiste on New Jerseyn Atlantic City.
Historiaa
Lewisin ja Clarkin tutkimusretkikunta vietti talven 1805–1806 Fort Clatsopin linnakkeessa, joka oli tuolloin vaatimaton hirsirakennus nykyisestä Astorian kaupungista lounaaseen. Retkikunta odotteli laivaa viemään heidät takaisin itärannikolle, mutta joutui viettämään paikassa kylmän ja sateisen talven ja palaamaan sitten itään samaa reittiä kuin oli tullutkin. Linnoituksen jäljitelmä toimii nykyisin historiallisena muistomerkkinä.
Vuonna 1811 John Jacob Astorin Pacific Fur Company perusti Fort Astorian, josta piti tulla yhtiön tärkein turkiskaupan keskus Yhdysvaltain luoteisosassa. Se oli samalla ensimmäinen pysyvä amerikkalaissiirtokunta Tyynenmeren rannikolla.
Brittiläis-kanadalainen tutkimusmatkailija David Thompson oli ensimmäinen eurooppalainen, joka purjehti läpi Columbia-joen vuonna 1811. Hän saapui Fort Astoriaan kaksi kuukautta Pacific Fur Companyn laivan jälkeen. Turkiskauppa ei alkanut menestyä, ja liiketoiminta myytiin brittiläisille 1813. Se pysyi heidän hallussaan 1840-luvun puoliväliin, jolloin Oregonin reittiä pitkin saapuvat uudisraivaajat alkoivat asuttaa myös Astorian seutua. John Jacob Astor palkkasi 1830-luvulla tunnetun kirjailijan Washington Irvingin kirjoittamaan Pacific Fur Companyn kolmivuotisen valtakauden romantisoiduksi ja polveilevaksi kirjaksi Astoria (1835).
1900-luvun alussa Astoriaan alkoi saapua paljon siirtolaisia, erityisesti suomalaisia ja kiinalaisia. Suomalaiset asettuivat etenkin Uniontownin alueelle lähelle nykyistä Astoria–Megler-siltaa. Monet suomalaiset ja kiinalaiset saivat työtä kalastajina tai kaupunkiin perustetuista kalasäilyketehtaista.
Astoria oli 1900-luvun taitteessa suurin suomalaissiirtokunta Mississippijoen länsipuolella. Astoria tunnettiin sekä Suomessa että Yhdysvalloissa ”lännen Helsinkinä”. Erityisen suomalainen oli myös Finntownina tunnettu, ammattiyhdistysliikkeen aloittaman säilyketehtaan mukaan nimetty Uniontownin alue, jonka suomalaiset siirtolaiset perustivat 1880-luvulla ja joka pysyi pääosin suomalaisten asuttamana aina 1940-luvulle asti. Vuosikymmeniä sitten suomalaisia oli kaupungissa niin paljon, että englantia ei välttämättä tarvinnut osata.
Vuosina 1883 ja 1922 Astorian keskustan pylväiden varaan rakennetut puutalot kärsivät suurista tulipaloista.
Nykyään Astorian tärkeimpiä elinkeinoja ovat kulttuuriala, kevyt teollisuus ja matkailu. Suuret risteilyalukset ovat pysähtyneet Astoriassa vuodesta 1982, jolloin satamalaitureita parannettiin niille sopiviksi.
Astoria populaarikulttuurissa
Astoriassa syntyneisiin kuuluu muun muassa suomalainen elokuvaohjaaja Armand Lohikoski. Vampirana tunnetuksi tullut Maila Nurmi kävi Astoriassa lukionsa loppuun ja Clark Gable aloitti siellä teatteriuransa. Kaupungissa on kuvattu muun muassa elokuvat Arkajalat (1985), Lastentarhan kyttä (1990) ja Free Willy – Pelastakaa Willy (1993).
Astoriassa syntynyt kirjailija Karl Marlantes julkaisi vuonna 2019 historiallisen romaanin Deep River (ISBN 9780802125385), joka kertoo 1900-luvun taitteessa Astoriaan asettuvasta suomalaisperheestä.
Barsebäckin linna
thumb|300px|Barsebäckin linna
Barsebäckin linna on rakennus Ruotsissa Kävlingen kunnassa. Barsebäck on mainittu 1300-luvulla säteritilana ja sitä käytettiin puolustukseen kuten monia muitakin skånelaisia säteritiloja samaan aikaan. Päärakennuksen nykyiseen ulkonäköön ovat vaikuttaneet 1800-luvun lopun rakennustyöt, jolloin siihen tehtiin renessanssista inspiroitunut tyyli. Todennäköisesti rakennuksessa on osia noin vuoden 1500 tienoilla tehdystä kivitalosta.
FK Liepājas Metalurgs
FK Liepājas Metalurgs oli latvialainen jalkapalloseura Liepājan kaupungista. Se perustettiin vuonna 1997 ja se voitti kaksi Latvian mestaruutta vuosina 2005 ja 2009. Latvian cupin se voitti kerran vuonna 2006. Seura lakkautettiin vuonna 2013 konkurssin takia. Sen toiminnot yhdistettiin uuteen FK Liepājaan.
Martín Sordelli
Martín Sordelli Cigliano (s. 21. tammikuuta 1969) on argentiinalainen entinen maahockeypelaaja. Hän kuului vuoden 1988 kesäolympialaisissa Soulissa kahdeksanneksi ja vuoden 1992 kesäolympialaisissa Barcelonassa 11. sijalle jääneeseen joukkueeseen.
Alice (laulaja)
thumb|240px|Alice esiintymässä vuonna 2009. Alice ([aˈliːtʃɛ]), aiemmalta taiteilijanimeltään Alice Visconti ja oikealta nimeltään Carla Bissi, (s. 26. syyskuuta 1954 Forlì ) on italialainen laulaja-lauluntekijä ja pianisti, joka aloitti uransa vuonna 1971. Hän teki läpimurtonsa voittamalla San Remon musiikkifestivaalit vuonna 1981 laulullaan ”Per Elisa”. Tätä seurasivat hittisinglet ”Una notte speciale”, ”Messaggio”, ”Chan-son Egocentrique”, ”Prospettiva Nevski” ja ”Nomadi” sekä albumit kuten Gioielli rubati, Park Hotel, Elisir ja Il sole nella pioggia charting, jotka saavuttivat Italian lisäksi menestystä Manner-Euroopassa, Skandinaviassa ja Japanissa. Vuonna 1984 Alice duetoi Eurovision laulukilpailussa yhdessä pitkäaikaisen yhteistyökumppaninsa Franco Battiaton kanssa kappaleella ”I treni di Tozeur”. Myöhempinä vuosina Alice on laajentanut musiikillista uraansa iskelmästä klassiseen, jatsiin, electronicaan ja ambientiin ja on tehnyt yhteistyötä useiden englantilaisten ja amerikkalaisten muusikoiden kanssa. Yhteistyökumppaneita ovat olleet muun muassa muusikot Trey Gunn, Peter Hammill, Gavin Harrison, Steve Jansen, Phil Manzanera ja Jerry Marotta. Alicen viimeisin albumi, Eri con me, julkaistiin vuonna 2022.
Breakout (kolikkopeli)
Breakout on Atarin kehittämä ja julkaisema toimintapeli. Peli on julkaistu vuonna kolikkopelinä.
Pelaaminen
Aiemmin "pallo ja maila" -tyyppisiä pelejä oli jo Ralph Baerin Magnavox Odyssey -konsolissa. Breakout oli askel eteenpäin pelimekaniikassa ja peli oli ensimmäinen "pallo ja maila vastaan palikat", josta tuli keskeinen myöhemmissä lajityypin peleissä. Segan vuonna 1986 julkaisema Gigas sisälsi muita elementtejä, kuten tehosteita ja vältettäviä elementtejä, mutta Arkanoid on ehkä suosituin peli, joka määrittelee nykyisin tunnetun lajityypin.
Kehitys
Peli perustuu Nolan Bushnellin ideaan. Peli on toteutettu TTL-logiikalla.
Maria Cunitz
Maria Cunitz (1604/1610 Wohlau (Wołów) – 22. elokuuta 1664 ) oli sleesialainen matemaatikko ja tähtitieteilijä. Häntä pidetään uuden ajan ensimmäisenä merkittävänä tutkijanaisena, ja hänestä on käytetty nimityksiä ”Sleesian Pallas” ja ”Toinen Hypatia”.
Breakout (kolikkopeli)
Kehitys
Peli oli viimeisiä TTL-logiikkaan perustuvia pelejä ennen mikroprosessorin yleistymistä.
Maria Cunitz
Nuoruus
Maria Cunitz syntyi Sleesian Wohlaussa nykyisen Puolan alueella. Hänen syntymävuottansa ei varmuudella tiedetä, mutta vuosi oli joko 1604 tai 1610. Hänen vanhempansa olivat lääkäri Henrich Cunitz ja Maria Schultz.
Cunitzin aikaan naisilla ei juurikaan ollut mahdollisuuksia muodolliseen koulutukseen, mutta hän sai kotikasvatusta isältänsä. Cunitzin koulutuksen laajuttaa ei aivan yksityiskohtaisesti tunneta, ja esimerkiksi 100 vuotta myöhemmin elänyt Johann Kaspar Eberti kirjoitti Cunitzin osanneen muun muassa hepreaa, kreikkaa, latinaa, saksaa, puolaa, italiaa ja ranskaa. Cunitzin saama koulutus oli joka tapauksessa monipuolusta, ja hänelle opetettiin myös matematiikkaa ja tähtitiedettä, joita yleensä pidettiin vain miehille tarkoitettuina taitoina.
Urania Propitia
thumb|Maria Cunitzin teoksen Urania propitia nimiösivu, 1650. Pitschenissä Cunitz aloitti työnsä, joka johti Urania Propitian julkaisemiseen. Hän alkoi tutkia Johannes Keplerin Tabulae Rudolphinae -teosta, joka perustui Tyko Brahen havaintoihin ja Keplerin kahteen ensimmäiseen lakiin. Cunitz korjasi Keplerin tekemiä virheitä ja yksinkertaisti taulukoita poistamalla logaritmit. Cunitzin ensimmäinen ja toinen taulukko valmistuivat 1643 ja kolmas 1645.
Cunitzin Urania Propitia julkaistiin vuonna 1650 omakustanteena. Se oli pidempi kuin Keplerin teos, ja se julkaistiin sekä latinaksi että kansan kielellä saksaksi. Naiset kirjoittivat tuolloin hyvin harvoin tällaisia teoksia, ja monesti niistäkin annettiin kunnia miehille. Urania Propitiassa Cunitzin mies sen sijaan kirjoitti, että hänellä ei ollut mitään tekemistä tekstiin tai taulukoiden laatimiseen, vaikka hän auttoikin vaimoansa planeettojen liikkeiden laskemisessa ja matematiikassa.
Urania Propitia tunnustettiin ympäri Eurooppaa, ja sen ansiosta Cunitz alkoi käydä kirjeenvaihtoa muun muassa Pierre Gassendin ja Johannes Heveliuksen kanssa. Pääosa Cunitzin kirjeistä kuitenkin tuhoutui vuonna 1656 tulipalossa. Cunitzin ja Löwenin koti tuhoutui lähes täydellisesti. Säilyneitä kirjeitä pidetään Itävallan kansalliskirjastossa.
Elias von Löwen kuoli vuonna 1661 ja Cunitz muutaman vuoden myöhemmin, 22. elokuuta 1664.
Tunnustukset ja merkitys
Urania Propitia oli Cunitzin ainoa teos, mutta sen merkitys oli aikanaan todella suuri. Hänen arvostetuksestaan kertovat myös hänen saamansa lempinimet, ”Sleesian Pallas” ja ”Toinen Hypatia”. Kansankielisyyden ansiosta saksasta alkoi tulla myös tieteen kieli, ja toisaalta se mahdollisti tähtitieteellisten taulukoiden leviämisen myös yliopistojen ulkopuolelle.
Cunitzin mukaan on nimetty pikkuplaneetta 12624 Mariacunitia ja Venuksen Cunitzin kraatteri.
Dribbble
Dribbble on graafisille suunnittelijoille suunnattu yhteisöpalvelu, jossa jaetaan omia ja kommentoidaan toisten töitä. Shoteiksi kutsutut työt ovat korkeintaan 400x300 pikselin kokoisia (tai 800x600 pikseliä HiDPI-näytöillä, kuten esimerkiksi Retina MacBook Pro:lla). Shotin lisäksi tulee työn nimi, työssä käytetyt värit hex-arvoina, työhön liittyvät tägit sekä vaihtoehtoisesti linkki kokonaiseen työhön, jos se on suurempi kuin 400x300 pikseliä.
Dribbbleen voi myös ostaa Pro-jäsenyyden, jolla saa paremman haun, mahdollisuuden ottaa yhteyttä julkaisijoihin, mahdollisuuden luoda listoja julkaisijoista sekä Pro-merkinnän nimensä perään. Pro-jäsenyys maksaa 20 dollaria vuodessa.
Hanzel und Gretyl
Musiikillinen ura
1994 Hanzel und Gretyl nauhoittivat demon "Kindermuzik", jonka jälkeen pieni levy-yhtiö Energy Records otti heidät levy-yhtiön kirjoille. Vuonna 1995 ilmestyi heidän ensimmäinen albuminsa Ausgeflippt. Toinen albumi Transmissions from Uranus ilmestyi 1997, jolloin yhtyeen suosio alkoi kasvaa.
Energy Records meni konkurssiin 1998, jolloin Hanzel und Gretyl jatkoivat levyjensä promootiota itse. Vasta vuonna 2002 he saivat sopimuksen Metropolis Recordsin kanssa ja alkoivat heti äänittää pitkään odotettua kolmatta studio-albumia. Albumi Über Alles julkaistiin 2003, ja sen jälkeen Hanzel und Gretyl lähti kiertueelle. Kiertueen päätyttyä alkoi uuden albumin äänittäminen.
Musiikkityyli
Hanzel und Gretylin kaksi ensimmäistä albumia Ausgeflippt ja Transmissions from Uranus ovat hyvin paljon tekno-industrial musiikkia, joilla ei juuri keskitytä kitaroihin. Heidän tuoreimmat albuminsa Über Alles, Scheissmessiah! ja 2012: Zwanzig Zwölf ovat tyyliltään enemmän industrial metalia, jossa Loopyn aggressiivinen kitara ja rummut ovat etualalla.
Saksankielisiä sanoituksia oli hyvin vähän kahdella ensimmäisellä albumilla (erityisesti Transmissions from Uranusilla, jossa lähes kaikki sanoitukset ovat englantia), kun taas heidän kolmella myöhemmällä levyllään lähes kaikki sanoitukset ovat saksaa. Levyjen kansallissosialismiin viittaavat sanoitukset, kuten kappaleissa "SS Deathstar Supergalactik" ja "Third Reich From the Sun" ovat synnyttäneet närää. Monet fanit väittävät, että sanoitusten käyttö toisen maailmansodan aikakauden germaanisella kuvakielellä on tarkoitettu ironiseksi parodiaksi, mutta silti useat skinheadit käyvät heidän konserteissaan. Kysyttäessä asiaa Hanzel und Gretyliltä, he ovat yleensä vastanneet "Keep it Über, Mein Mench!"
Jari Niinimäki
Jari Olavi Niinimäki (1. joulukuuta 1957 Tampere – 10. kesäkuuta 2023 Tampere) oli suomalainen jalkapalloilija.
Hyökkääjänä pelannut Niinimäki edusti urallaan Tampereen Pallo-Veikkoja 1976–1977 ja Tampereen Ilvestä 1978–1989. Lisäksi hän pelasi Ruotsissa Allsvenskanissa AIK:ssa kaudella 1986. Hän voitti Ilveksessä Suomen mestaruuden 1983 ja Suomen Cupin 1979. Kaikkiaan Niinimäki pelasi 11 kauden aikana 221 pääsarjatason ottelua, joissa hän teki 90 maalia. Hän voitti mestaruussarjan maalikuninkuuden 1986 ja on kaikkien aikojen maalintekijätilastossa sijalla 28.
Niinimäki pelasi maajoukkueessa vuosina 1986–1987 yhdeksän maaottelua, joissa hän teki kaksi maalia.
Niinimäen poika on jääkiekkoilija Jesse Niinimäki.
Matkustajakone Kalevan pudotus
Matkustajakone Kaleva (OH-ALL) oli Aero O/Y:n kolmimoottorinen Junkers Ju-52-3/mge -lentokone, jonka kaksi neuvostoliittolaista Iljušin DB-3 -pommikonetta ampui alas sen ollessa reittilennolla 1631 Tallinnasta Helsinkiin 14. kesäkuuta 1940.
Ampumisen syynä pidetään Neuvostoliiton halua saada haltuunsa koneessa ollutta ranskalaista diplomaattipostia. Tapahtuma oli dramaattisimpia Suomeen liittyviä tapahtumia välirauhan aikana ja sai liikkeelle huhuja Baltian maiden miehityksen kiristämässä ilmapiirissä.
Miehistö ja matkustajat
Kalevan ohjaamossa oli kahden hengen miehistö. Ohjaajana toimi lentokapteeni Bo von Willebrand ja radistina Tauno Launis. He olivat lentäneet Kalevan samana päivänä normaalilla päivittäisellä vuorolennolla Tukholmasta Turun ja Helsingin kautta Tallinnaan. Iltapäivällä Kalevan oli tarkoitus palata samaa reittiä takaisin Tukholmaan.
Alasampuminen
Kaksi neuvostoliittolaista DB-3T-pommikonetta odotti Kalevaa Suomenlahden yllä kahden kilometrin korkeudessa. Toinen niistä ampui varoituslaukauksia, mutta Kaleva jatkoi matkaansa. Lähellä Kerin majakkasaarta toisen pommikoneen konekivääriampuja avasi tulen noin 50 metrin etäisyydeltä. Kaleva sai osumia vasempaan moottoriinsa, joka syttyi palamaan. Kaleva kääntyi vasemmalle kyljelleen ja syöksyi mereen Kerin majakkasaaren pohjoispuolelle, noin 30 kilometrin päähän Tallinnasta. Kalevan putoamispaikalla veden syvyys on noin 100 metriä. Kaikki yhdeksän Kalevassa ollutta ihmistä saivat surmansa. Heidän ruumiitaan ei ole löydetty.
Tapahtumat alasampumisen jälkeen
pienoiskuva|Kaleva ja sen miehistöä ja matkustajia joskus 1930-luvulla. Lähellä putoamispaikkaa oli kolme virolaista kalastusvenettä. Kalastajat ryhtyivät ottamaan talteen pinnalle noussutta tavaraa: lentokoneen kappaleita, matkustajien tavaroita ja postisäkkejä, niiden mukana sata kiloa diplomaattipostia. Puolen tunnin kuluttua paikalle tullut neuvostoliittolainen Štš-luokan sukellusvene Štš-301 pakotti kalastajat luovuttamaan löytönsä neuvostoliittolaisille. Sukellusveneen päällikkö, kapteeniluutnantti G. A. Goldberg sähkötti esikuntaan Kronstadtiin ja ilmoitti, että Neuvostoliiton pommikoneet olivat pudottaneet matkustajakoneen ja että hän oli korjannut pinnalle nousseen tavaran veneeseensä.
Suomen valtiojohdon toiminta
Tapauksella oli tosin kymmeniä silminnäkijöitä Viron rannikolla, mutta Suomen puolella kukaan ei nähnyt itse alasampumista. Rannikkotykistön pattereista havaittiin vain Kalevan jälkeensä jättämä musta savuvana. Paikalle Helsingin lentoasemalta lähetetty vääpeli Ilmari Juutilainen ehti Brewster-hävittäjällään perille niin myöhään, ettei nähnyt neuvostopommittajia. Tilanne oli ohi, ja paikalla oli vain suuri öljyläikkä, jonka keskellä Štš-301 keräsi hylkytavaraa virolaiskalastajilta. Myöskään Suomessa pikavauhtia perustettu tutkijalautakunta ei ehtinyt saada virolaisten todistajalausuntoja, sillä Neuvostoliitto katkaisi Viron yhteydet ulkomaailmaan kaksi päivää Kalevan tuhon jälkeen, 16. kesäkuuta. Seuraavana päivänä 17. kesäkuuta Neuvostoliitto miehitti koko Baltian.
Kalevan pudotus tapahtui välirauhan aikana, kun talvisodan päättymisestä oli kulunut vain kolme kuukautta. Suomen armeija oli heikentynyt, uusi itäraja vaikeasti puolustettavissa ja valtiontalous vararikon partaalla. Vaikka Kalevan pudottaminen oli kiistattomasti kansainvälisen oikeuden vastainen rikos, pääministeri Risto Ryti ja ylipäällikkö Mannerheim katsoivat maan ulkopoliittisen aseman niin heikoksi, että asiasta ei tehty protestia Neuvostoliitolle. Tapausta ei edes käsitelty virallisesti hallituksessa. Onnettomuuden todellinen syy salattiin myös suurelta yleisöltä. Kalevan putoamisen syyksi vahvistettiin epämääräinen räjähdys, jonka aiheutti ”jokin vieras, lentokoneeseen olennaisesti kuulumaton tekijä”. Hämärä ilmaisu synnytti paljon huhuja, mutta varmistusta niille ei saatu. Päinvastoin, sensuuri katkaisi keskustelun Kalevan tapauksesta lyhyeen. Lehdistön vaikeneminen kestikin lähes 50 vuotta. Aero O/Y:n toimitusjohtaja Gunnar Ståhle kertoi Kalevan pudottamisesta suomalaislentäjien leskille, mutta nämä eivät saaneet puhua asiasta kenellekään.
Diplomaattiposti
Kalevan alasampumisen syytä on etsitty koneessa olleesta 100-kiloisesta diplomaattipostista. Sen joukossa oli eri teorioiden mukaan joko Moskovassa tehdystä salaisesta Neuvostoliiton ja Ranskan välisestä sopimuksesta kertovia dokumentteja, Yhdysvaltojen Baltian-lähetystöjen salakirjoituskoodeja tai vakoilumateriaalia, joka olisi koskenut Neuvostoliiton Virossa olevia tukikohtia. Lisäksi ruumassa oli valuuttavaroja, joiden arvo oli seuraava: 2 000 Suomen markkaa, 100 000 Romanian leuta, 13 500 Ranskan frangia, 100 Jugoslavian dinaaria, 90 Italian liiraa, 10 Viron kruunua, kolme Englannin puntaa, 75 Yhdysvaltain dollaria ja 521 Neuvostoliiton ruplaa.
On arveltu, että Neuvostoliitto halusi joko estää tietyn materiaalin pääsyn länteen tai vaihtoehtoisesti saada jotain aineistoa haltuunsa.
Diplomaattiposti ei liene kuitenkaan syy Kalevan tuhoon. Kummassakaan edellä mainitussa vaihtoehdossa Neuvostoliiton ei näet olisi tarvinnut turvautua varsin epävarmaan pudotusoperaatioon, jonka varjopuolia olisivat olleet säähän liittyvät riskit, pudotuspaikka vain parinkymmenen minuutin päässä Suomen rannikosta ja aggressiivisen teon mahdolliset poliittiset seuraamukset. Jos neuvostoliittolaiset olisivat todellakin olleet kiinnostuneita Kalevan ruumassa olleesta diplomaattipostista, he olisivat voineet ottaa postisäkit haltuunsa helposti vähän aikaisemmin, kun Kaleva oli vielä Tallinnan lentoasemalla. Vaikka miehitys ei ollut vielä alkanut, Neuvostoliitolla oli erittäin tiukka ote Virosta, jonka poliittinen johto ja armeijan ylimmät upseerit toteuttivat auliisti itänaapurin pienimmätkin toiveet. Kalevan pudotusta seuranneet tapaukset eivät nekään viittaa suunniteltuun operaatioon. Pommikoneen lentäjät saivat esimiehiltään haukut kömpelöstä toiminnastaan. Neuvostosukellusvene ei ollut odottamassa pudotuspaikalla, kuten usein väitetään. Se ehti putoamispaikalle vasta yli puoli tuntia tapauksen jälkeen. Neuvostoliiton kannalta oli pelkkä onnekas sattuma, että virolaiskalastajat osuivat kohdalle poimimaan hylkytavaraa neuvostoliittolaisille myöhemmin luovutettavaksi.
Baltian saarto
Luontevimman selityksen Kalevan pudottamiselle tarjoaa Neuvostoliiton Itämeren laivastolle annettu käsky Baltian saarrosta. Saartokäskyn antoi 9. kesäkuuta Neuvostoliiton puolustuksen kansankomissaari, marsalkka Timošenko. Käskyn mukaan neuvostolaivaston, sukellusveneiden ja lentokoneiden oli pidätettävä kaikki Viron, Latvian ja Liettuan sota-alukset ja kauppalaivat ja katkaistava näiden maiden yhteydet ulkomaailmaan. Ilmavoimia käyttäen oli estettävä Viron ja Latvian ilmavoimien koneita lentämästä Suomeen ja Ruotsiin. Itämeren laivasto siirtyi tehostettuun operaatiovalmiuteen 11. kesäkuuta kello 11.35 ja täyteen taisteluvalmiuteen 16. kesäkuuta kello 19.30. Suomen päämajan tiedustelu totesi, että ”saartoa varten annetut ennakkomääräykset ovat olleet jokseenkin ylimalkaisia tai pikemminkin epäselviä, sillä selventäviä erikoiskäskyjä annettiin jatkuvasti”.
Hylyn etsintä
Kalevan hylkyä on etsitty useina kesinä Kerin saaren pohjoispuolelta. Järjestelmällisintä työtä on tehnyt Viron merimuseon tutkimusalus Mare, jonka kapteenina on toiminut meriarkeologi Vello Mäss. Merenpohja kyseisessä kohdassa on erittäin epätasainen, mutta Mäss on jatkanut etsintöjä sitkeästi. Tutkijoiden motivaatiota lisäsi, kun he kesällä 2006 löysivät muutaman kilometrin päästä Kalevan putoamispaikasta meren pohjalta sukellusvene Štš-301:n, joka oli uponnut saksalaisten miinakentässä elokuussa 1941. Vello Mässin mukaan on myös mahdollista, että neuvostoliittolaiset nostivat Kalevan hylyn kesällä 1940.
Toukokuussa 2008 Yhdysvaltain ja Viron laivastot aloittivat hylyn etsinnät yhteistyössä.
Neuvostoliiton kanta
Neuvostoliitto ei koskaan myöntänyt pudottaneensa Kalevaa. Saksalaiset kysyivät asiaa suoraan neuvostoliittolaisilta välirauhan aikana, mutta suurlähettiläs Wipert von Blücherin mukaan nämä kiistivät ampumisen itsepintaisesti. Myöhemminkään Kalevan pudotusta ei ole Neuvostoliitossa myönnetty, ja tapausta koskevat asiakirjat on ilmeisesti tuhottu tai poistettu laivaston keskusarkistosta. Kenraaliluutnantti Pjotr Hohlov kuvaa silminnäkijänä Kalevan pudotuksen muistelmissaan, mutta hän siirtää tapauksen viikkoa myöhemmäksi päivämäärälle 23. kesäkuuta 1940, jolloin neuvostojoukot olivat jo miehittäneet Viron, ja väittää matkustajakoneen lentäneen ilman tunnuksia eli ”vakoilukoneena”. Hohlovin kirjassa vääristeltiin tosiasioita ilmeisen tarkoituksellisesti, sillä näin haluttiin saada edes jonkinlainen hatara oikeutus aggressiiviselle toimenpiteelle, joka oli kiistattomasti ilmailuliikennettä koskevien sopimusten ja kansainvälisen oikeuden vastainen. Vuonna 1947 allekirjoitetun Pariisin rauhansopimuksen teksti on muotoiltu niin, että Neuvostoliitto vapautui sen perusteella kaikesta vastuusta Kalevan alasampumisessa.
Muistaminen
pienoiskuva|[[Ilmar Borkin suunnittelema Kalevan alasampumisen uhrien muistomerkki Kerillä.]] Kalevan alasampumisen 50-vuotispäivänä 14. kesäkuuta 1990 Helsingin Lauttasaaren sankarihaudoilla paljastettiin Kalevan radistin Tauno Launiksen muistolaatta.
Viron uudelleenitsenäistymisen jälkeen Finnair (entinen Aero) pystytti vuonna 1993 Kalevan putoamispaikan lähellä sijaitsevalle Kerin saarelle muistomerkin Kalevan miehistölle ja matkustajille.
Carpenders Parkin rautatieasema
Carpenders Parkin rautatieasema on London Overgroundin asema Carpenders Parkin lähiössä Watfordin kaupungissa Hertfordshiressä, Englannissa. Se sijaitsee Watford DC Linen varrella, Busheyn ja Hatch Endin asemien välissä. Asema on Lontoon Oyster-matkakortin vyöhykkeellä 7.
Ensimmäinen Carpenders Parkin asema avattiin 1. huhtikuuta 1914 ja suljettiin 17. marraskuuta 1952, jolloin nykyinen asema avattiin 210 metriä etelämpänä. Sitä käytti noin 1,2 miljoonaa matkustajaa kaudella 2017–2018.
Untamo
Untamo on suomalaisen kansanperinteen henkilö, joka esiintyy lähinnä kahdessa roolissa, toisissa tarinoissa Kalervon eli Kalevan suvun vihollisena, toisessa taas uudisraivaajana. Untamo esiintyy Kalevalassa ensin mainitussa merkityksessä.
Nimen alkuperä
Untamon eli Unton nimeä arvellaan pohjautuvan germaaniseen miehen nimeen, joka saattoi muinoin olla niinkin lähellä suomalaista muotoa kuin Undo. Untamo- tai Unto-nimisten ihmisten perusteella on nimetty paikkoja lähinnä Länsi-Suomessa. Esimerkiksi Ylistaron Untamala on saanut nimensä Untamala-nimisestä kantatalosta, jonka on perustanut joku Untamo-niminen. Kansanperinne kertoo tämän Untamon tulleen Laitilan Untamalasta.